CELEX: 62012CA0197
Language: fi
Date: 2013-03-21 00:00:00
Title: Asia C-197/12: Unionin tuomioistuimen tuomio (kymmenes jaosto) 21.3.2013 — Euroopan komissio v. Ranskan tasavalta (Jäsenyysvelvoitteiden noudattamatta jättäminen — Verotus — Arvonlisävero — Direktiivi 2006/112/EY — 148 artikla — Vesialusten, joilla kuljetetaan matkustajia korvausta vastaan tai joita käytetään kaupalliseen toimintaan, tiettyjä liiketoimia koskeva vapautus — Käyttöä avomeriliikenteessä koskeva edellytys)

1.6.2013   
            
            
               FI
            
            
               Euroopan unionin virallinen lehti
            
            
               C 156/14
            
         Unionin tuomioistuimen tuomio (kymmenes jaosto) 21.3.2013 — Euroopan komissio v. Ranskan tasavalta
   (Asia C-197/12) (1)
   
   (Jäsenyysvelvoitteiden noudattamatta jättäminen - Verotus - Arvonlisävero - Direktiivi 2006/112/EY - 148 artikla - Vesialusten, joilla kuljetetaan matkustajia korvausta vastaan tai joita käytetään kaupalliseen toimintaan, tiettyjä liiketoimia koskeva vapautus - Käyttöä avomeriliikenteessä koskeva edellytys)
   2013/C 156/22
   Oikeudenkäyntikieli: ranska
   
      Asianosaiset
   
   
      Kantaja: Euroopan komissio (asiamiehet: F. Dintilhac ja C. Soulay)
   
      Vastaaja: Ranskan tasavalta (asiamiehet: G. de Bergues, J.-S. Pilczer ja D. Colas)
   
      Oikeudenkäynnin kohde
   
   Jäsenyysvelvoitteiden noudattamatta jättäminen — Yhteisestä arvonlisäverojärjestelmästä 28.11.2006 annetun neuvoston direktiivin 2006/112/EY (EUVL L 347, s. 1) 148 artiklan a, c ja d alakohdan rikkominen — Vesialusten, joilla kuljetetaan matkustajia korvausta vastaan tai joita käytetään kaupalliseen toimintaan, tiettyjä liiketoimia koskeva vapautus — Käyttöä avomeriliikenteessä koskeva edellytys — Kansallisen toimenpiteen, jolla laajennetaan epäasianmukaisesti direktiivissä säädettyjä poikkeuksia, säännösten mukaisuus
   
      Tuomiolauselma
   
   
               1)
            
            
               Ranskan tasavalta ei ole noudattanut yhteisestä arvonlisäverojärjestelmästä 28.11.2006 annetun neuvoston direktiivin 2006/112/EY ja erityisesti sen 148 artiklan a, c ja d alakohdan mukaisia velvoitteitaan, koska se ei ole asettanut yleisen verolain 262 §:n II momentin 2, 3, 6 ja 7 kohdassa tarkoitettujen liiketoimien arvonlisäverosta vapauttamisen edellytykseksi sitä, että vesialuksia, joilla kuljetetaan matkustajia korvausta vastaan tai joita käytetään kaupalliseen toimintaan, käytetään avomeriliikenteessä.
            
         
               2)
            
            
               Ranskan tasavalta velvoitetaan korvaamaan oikeudenkäyntikulut.
            
         
      (1)  EUVL C 217, 21.7.2012.